 **R E P U B L I K A H R V A T S K A**

**KRAPINSKO-ZAGORSKA ŽUPANIJA**

 **Upravni odjel za prostorno uređenje,**

 **gradnju i zaštitu okoliša**

KLASA: UP/I-351-01/22-01/19

URBROJ: 2140-08-22-2

Krapina, 14. srpnja 2022.

Krapinsko-zagorska županija, Upravni odjel za prostorno uređenje, gradnju i zaštitu okoliša na temelju članka 160. stavka 1. i članka 162. Zakona o zaštiti okoliša (“Narodne novine” broj 80/13, 153/13, 78/15, 12/18 i 118/18) i članka 7. stavka 2. točke 1. Uredbe o informiranju i sudjelovanju javnosti i zainteresirane javnosti u pitanjima zaštite okoliša (“Narodne novine” broj 64/08) objavljuje

**I N F O R M A C I J U**

**o zahtjevu za ocjenu o potrebi procjene utjecaja na okoliš za zahvat tehničko održavanje potoka Topličina od km 7+665,00 do km 10+429,88 Grad Donja Stubica**

**Tijelo nadležno za provedbu postupka:** Upravni odjel za prostorno uređenje, gradnju i zaštitu okoliša Krapinsko-zagorske županije, Magistratska 1, Krapina.

**Pravni temelj za vođenje postupka ocjene o potrebi procjene utjecaja zahvata na okoliš** su odredbe članka 82. stavka 1. Zakona o zaštiti okoliša i odredbe članaka 24., 25., 26. i 27. Uredbe o procjeni utjecaja zahvata na okoliš (“Narodne novine” broj 61/14, 3/17, u daljnjem tekstu: Uredba). Naime, za zahvate navedene u točki 2.2 *Kanali, nasipi i druge građevine za obranu od poplava i erozije obale* Priloga III. Uredbe, ocjenu o potrebi procjene utjecaja zahvata na okoliš provodi nadležno tijelo u županiji. Osim navedenog, člankom 27. stavkom 1. Zakona o zaštiti prirode (“Narodne novine” broj 80/13, 15/18 i 14/19) utvrđeno je da se za zahvate za koje je određena provedba ocjene o potrebi procjene utjecaja na okoliš provodi prethodna ocjena prihvatljivosti za područje ekološke mreže u okviru postupka ocjene o potrebi procjene.

**Nositelj zahvata:** Hrvatske vode, VGO za gornju Savu, Ulica grada Vukovara 271, Zagreb

**Ovlaštenik:** FIDON d.o.o. za projektiranje i savjetovanje, Trpinjska 5, Zagreb

**Lokacija zahvata**

Predmetna dionica uređenja potoka Topličina planira se na području Grada Donja Stubica.

**Sažeti opis zahvata**

Predmetnim zahvatom u naselju Donja Stubica predviđeno je tehničko održavanje potoka Topličina u dužini od oko 2,8 km, od objekta Terme Jezerčica na stacionaži oko km 7+665,00 do lokacije koja se nalazi oko 750 m uzvodno od mosta na cesti ŽC2198 na stac. oko km 10+429,88, a uključuje sanaciju i stabilizaciju korita. U potok se s lijeve strane ulijevaju dva značajnija bujična pritoka s Medvednice – potok Reka u stac. oko km 9+150,00 i potok Mesečaj u stac. oko km 9+940,00. Zbog njihovog bujičnog karaktera (velikih brzina toka i pronosa nanosa kod visokih vodostaja) na utocima u Topličinu pojavljuju se erozije i taloženje nanosa u koritu. Unatoč regulaciji korita, na potoku je samo djelomično izvedena zaštita dna i pokosa od nepovoljnog erodibilnog djelovanja visokih voda i uslijed velikih oborina dolazi do izlijevanja vode van korita i plavljenja poljoprivrednih površina, gospodarskih objekata i prometnica. Zahvatom se na odabranim lokacijama uređuju dno i pokosi korita izvedbom obloge nožice i pokosa korita lomljenim kamenom, odgovarajuće prilagođava niveleta te učvršćuje dno korita izvedbom poprečnih betonskih pragova (u razini dna), a sve s ciljem da se zahvatom osigurava dovoljna stabilnost dna korita vodotoka i pokosa. Detalji o zahvatu nalaze se u Elaboratu zaštite okoliša koji je objavljen uz ovu Informaciju na internetskim stranicama Krapinsko-zagorske županija ([www.kzz.hr](http://www.kzz.hr)).

**Sažeti opis postupka**

Nositelj zahvata je uz zahtjev o provedbi postupka ocjene o potrebi procjene utjecaja na okoliš dostavio Elaborat zaštite okoliša kojeg je izradio ovlaštenik za poslove zaštite okoliša. Temeljem Elaborata traže se mišljenja tijela i/ili osoba određenih posebnim propisima i/ili JLP(R)S o tome da li je moguće očekivati značajan negativan utjecaj na područje njihove nadležnosti. Nakon razmotrenih mišljenja tijela i/ili osoba određenih posebnim propisima i/ili JLP(R)S i mišljenja javnosti i zainteresirane javnosti, ovaj Upravni odjel će donijeti rješenje, kojim će biti utvrđeno je li potrebno provoditi postupak procjene utjecaja na okoliš ili nije te rezultate Prethodne ocjene prihvatljivosti zahvata za ekološku mrežu.

**Nadležna tijela i pravne osobe s javnim ovlastima - sudionici u postupku:**

1. Ministarstvo gospodarstva i održivog razvoja, Zavod za zaštitu okoliša i prirode, Radnička cesta 80/7, Zagreb
2. Ministarstvo gospodarstva i održivog razvoja, Uprava vodnoga gospodarstva i zaštite mora, Radnička cesta 80, Zagreb
3. Grad Donja Stubica, Trg Matije Gupca 20/II, Donja Stubica.

**Način očitovanja javnosti na informaciju**

Javnost i zainteresirana javnost mogu dostaviti mišljenje o zahtjevu za ocjenu o potrebi procjene utjecaja zahvata na okoliš u pisanom obliku na sljedeću adresu: Upravni odjel za prostorno uređenje, gradnju i zaštitu okoliša, Krapina, Magistratska 1, u roku od 30 dana od dana objave ove informacije, pozivom na gornju klasu.

**Način informiranja javnosti i zainteresirane javnosti o ishodu postupka:**

Upravni odjel za prostorno uređenje, gradnju i zaštitu okoliša objavit će na svojim internetskim stranicama ([www.kzz.hr](http://www.kzz.hr)) rješenje doneseno povodom predmetnog zahtjeva.

**PROČELNIK**

mr.sc. Stjepan Bručić, dipl.ing.